මිල්කෝ සමාගම හඳුන්වා දුන් හයිලන්ඩ් නැවුම් දියර කිරි පැකට් ජනාධිපති මහින්ද රාජපක්‍ෂ මහතාට පසුගියදා පශු සම්පත් හා ග්‍රාමීය ප්‍රජා සංවර්ධන ඇමැති ආරුමුගන් තොණ්ඩමාන් මහතා විසින් පිරිනමන ලදි.මහින්ද චින්තන ජාතික ප්‍රතිපත්තිය යටතේ දේශීය ජනතාවට පිටිකිරි වෙනුවට දියර කිරි භාවිතය හුරු කරවීමේ එක් පියවරක් ලෙස මෙය හඳුන්වා දිය හැක.මෙම දියර කිරි පැකට් නිෂ්පාදනය කරනු ලබන්නේ පින්ලන්තයෙන් ගෙන්වූ අතිනවීන යන්ත්‍රයක් මගිනි.ඇමැති ආරුමුගන් තොණ්ඩමන් මහතාගේ සංකල්පයක් අනුව මෙම යන්ත්‍රය මිල්කෝ ආයතනයේ පොළොන්නරුව කර්මාන්ත ශාලාවේ ස්ථාපනය කර ඇත.